Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12827

c) az elektromágneses interferencia minimális legyen közöttük. F. 1. 3. Olyan megoldásokat kell biztosítani, melyek a hajózó személyzetet figyelmeztetik, ha a rendszer működése nem biztonságos, és lehetővé teszik számára a helyesbítő intézkedések megtételét. F. 1. 4. Az elektromos áramellátó rendszert úgy kell megtervezni, hogy az képes legyen biztosítani az áramellátást a normál üzemelés alatt, és olyannak kell lennie, hogy egy előforduló meghibásodás, vagy helytelen működés ne károsíthassa a rendszer képességét a biztonságos üzemeltetéshez lényeges áramterhelések biztosítására. 2007/70/II. szám F. 2. Felépítés a repülőgépre A műszerek és berendezések felépítésének ki kell elégítenie a D Alrész Szabványaiban foglaltakat. F. 3. Biztonsági és mentőfelszerelések Az előírt biztonsági és mentőfelszereléseknek,- melyeket a hajózó személyzet, vagy az utasok várhatóan használni, vagy működtetni fognak egy veszélyhelyzet előfordulása során, - megbízhatónak, azonnali használatra késznek és könnyen azonosíthatónak kell lenniük, és működtetési módszerüket világosan kell jelölni. F. 4. Navigációs fények és az összeütközés elleni fények F. 4. 1. Az Annex 2-ben – Repülési szabályok, - előírt fényeknek, melyeket a repülőgépen repülés közben, vagy egy repülőtér forgalmi területén történő működés alatt üzemeltetni kell, olyan intenzitásúnak, színűnek, fedésterületűnek kell lenniük, valamint olyan egyéb jellemzőkkel kell rendelkezniük, melyek biztosítják, hogy egy másik légijármű pilótája, vagy a földi személyzet számára a lehető legtöbb idő álljon rendelkezésre az észlelésre, és az összeütközés elkerülése érdekében szükséges manőver végrehajtására. Az ilyen fényforrások megtervezésénél kellő figyelmet kell fordítani azokra a körülményekre, melyek között észszerűen elvárható, hogy funkcióiknak megfeleljenek. Megjegyzés.- Valószínű, hogy ezeket a fényeket sokféle háttérrel szemben kell meglátni, mint például: a tipikus városi megvilágítás fényei, a tiszta csillagos égbolt, a holdfényes vízfelület, és az alacsony megvilágítású nappali időszak viszonyai. Ezen felül, az összeütközési veszély körülményeinek előfordulása sokkal valószínűbb a közelforgalmi körzetekben, ahol a légijárművek közepes és alacsony repülési szinteken üzemelnek közel azonos sebességgel, mely nem valószínű, hogy meghaladja a 900 km/ó (500 kt) értéket. F. 4. 2. A repülőgépen a fényeket úgy kell elhelyezni, hogy minimális legyen annak lehetősége, hogy ezek károsan befolyásolják a hajózó személyzetet kötelmeinek kielégítő ellátásában. Megjegyzés.- Az F. 4. 2. pontban felsorolt hatások elkerülése érdekében bizonyos esetekben szükségessé válik olyan megoldás biztosítása, mellyel a pilóta kikapcsolhatja a villogó fényeket, vagy csökkentheti azok intenzitását. F. 5. Védelem az elektromágneses interferencia ellen A repülőgép elektromos rendszereit, különösen a repülés szempontjából kritikus és lényeges rendszereket, meg kell védeni az elektromágneses interferenciától, melyek akár belső, akár külső forrásból keletkezhetnek. 2007/70/II. szám F. 6. Jegesedés elleni védelem Ha jegesedési körülmények közötti repülésre kérik a bizonyítványt, a repülőgépről bizonyítani kell, hogy képes biztonságosan üzemelni olyan jegesedési viszonyok között, melyekkel számolni kell az összes várható üzemeltetési környezetben. G. ALRÉSZ. ÜZEMELTETÉSI KORLÁTOZÁSOK ÉS INFORMÁCIÓK G. 1. Általános rész Azokat az üzemeltetési korlátozásokat, amelyeken belül a jelen Annex Szabványaival való egyezést meghatározták, valamint minden egyéb olyan információt, mely a repülőgép biztonságos üzemeltetéséhez szükséges, közé kell tenni a repülési kézikönyvben, valamint jelölések és feliratok formájában, és minden olyan módon, mely a célnak hatékonyan megfelel. A korlátozásoknak és az információknak minimálisan azokat kell tartalmazniuk, amelyeket ebben az Alrészben ismertetünk. G. 2. Üzemeltetési korlátozások G. 2. 1. Azokat a korlátozásokat, amelyeknél ezek repülés közbeni túllépésének veszélye fennáll, és amelyeket számszerűen határoztak meg, alkalmas mértékegységekben kell kifejezni, és szükség esetén helyesbíteni a műszerhibák miatt oly módon, hogy a hajózó személyzet, a számukra rendelkezésre álló műszerek alapján azonnal meg tudja állapítani, hogy mikor éri el a korlátozó értékeket. G. 2. 2. Terhelési korlátozások A terhelési korlátozásoknak magukba kell foglalniuk az összes, tömegekre, súlyponthelyzetekre, tömegelosztásra, és a padlóterhelésre vonatkozó korlátozó értéket (lásd az A. 2. 2. pontot). G. 2. 3. Repülési sebesség korlátozások A repülési sebesség korlátozásoknak magukba kell foglalniuk az összes olyan sebességértéket (lásd a C. 5. pontot), melyek korlátozó jellegűek a szerkezeti épség, vagy a repülőgép repülési tulajdonságai, vagy egyéb megfontolások szempontjából. Ezeket a sebességértékeket a megfelelő repülőgép konfigurációkra, és egyéb, odaillő tényezőkre kell megadni. 2007/70/II. szám G. 2. 4. Hajtómű korlátozások A hajtómű korlátozásainak magukba kell foglalni mindazokat a korlátozásokat, melyeket a hajtómű azon különböző alkotórészeire határoztak meg, amelyeket a repülőgépre felépítettek (lásd az E. 3. 1. és az E. 3. 5. 3. pontokat). G. 2. 5. A berendezésekre és a rendszerekre vonatkozó korlátozások A berendezésekre és a rendszerekre vonatkozó korlátozásoknak magukba kell foglalniuk a repülőgépre felépített különböző berendezések és rendszerek összes korlátozását. G. 2. 6. Egyéb korlátozások Az egyéb korlátozásoknak a repülőgép biztonsága szempontjából veszélyesnek ítélt körülmények figyelembevételével megállapított szükséges korlátozásokat magukba kell foglalniuk (lásd az A. 2. 1. pontot). G. 2. 7. A hajózó személyzetre vonatkozó korlátozások A hajózó személyzetre vonatkozó korlátozásoknak magukba kell foglalniuk a repülőgép üzemeltetéséhez szükséges hajózó személyzet minimális létszámát, tekintetbe véve, más egyéb mellett, a megfelelő hajózó személyzeti tagok hozzáférését az összes szükséges vezérlőszervhez és műszerekhez, valamint a meghatározott veszélyhelyzeti eljárások végrehajtását. Megjegyzés.- Lásd az Annex 6 – Légijármű Üzemeltetés – I és II. Részeit az olyan körülményekre vonatkozólag, amikor a jelen Annex-ben meghatározott minimum hajózó személyzet létszámon felül további hajózó személyzeti tag szükséges. G. 3. Az üzemeltetésre vonatkozó információk és eljárások G. 3. 1. Alkalmas üzemeltetés típusok Fel kell sorolni mindazon üzemeltetés típusokat, amelyekre a repülőgép tulajdonságai révén alkalmasnak mutatkozott a vonatkozó légialkalmassági követelményeknek való megfelelés során. G. 3. 2. Terhelési információk A terhelési információknak tartalmazniuk kell a repülőgép üres tömegét, a repülőgép állapotának pontos körülírását a súlymérés idején, a megfelelő súlyponthelyzeteket, a referencia pontokat és az alapvonalakat, amelyekre a súlypontkorlátozásokat vonatkoztatták. 2007/70/II. szám Megjegyzés.- A repülőgép üres tömege rendszerint nem tartalmazza a személyzet és a hasznos terhelés tömegét, a kifogyasztható tüzelőanyagot, és a leereszthető olaj tömegét, de magába foglalja az összes beépített ballaszt, a kifogyaszthatatlan tüzelőanyag, a le nem ereszthető olaj tömegét, valamint a hajtómű hűtő-, és hidraulika folyadékának teljes mennyiségét. G. 3. 3. Üzemeltetési eljárások Közzé kell tenni a normál és a veszélyhelyzeti üzemeltetési eljárásokat, melyek az adott repülőgépet jellemzik és annak biztonságos üzemeltetéséhez szükségesek. Ezeknek tartalmazniuk kell az egy, vagy több hajtómű-egység meghibásodása esetén követendő eljárásokat. G. 3. 4. A repülőgép vezetésére vonatkozó információk A repülőgép jellemzőinek bármilyen szignifikáns, vagy szokatlan tulajdonságáról kielégítő információt kell biztosítani. Közzé kell tenni azokat az átesési sebességeket, vagy minimális állandósult repülősebességeket, melyeknek meghatározása a B. 4. 2. 3. pont szerint elő van írva. G. 4. Teljesítményre vonatkozó információk A repülőgép teljesítményét a B. 2. pontnak megfelelően kell közzétenni. Magába kell foglalnia a különböző repülőgép konfigurációkra vonatkozó információkat, a hozzájuk tartozó teljesítmény és tolóerő értékeket, és a vonatkozó sebesség értékeket, valamint mindazon információkat, amelyek segíthetik a hajózó személyzetet a betervezett teljesítmény elérésében. G. 5. Repülési kézikönyv A repülési kézikönyv meglétét biztosítani kell. Világosan meg kell jelölni, hogy mely adott repülőgépre, vagy repülőgép szériákra vonatkozik. A repülési kézikönyvnek minimálisan tartalmaznia kell a G. 2, G. 3, G. 4 és a G. 6. 1. pontban meghatározott korlátozásokat, információkat és eljárásokat. G. 6. Jelölések és feliratok G. 6. 1. A műszereken, a berendezéseken, a kormányokon elhelyezett jelöléseknek és feliratoknak tartalmazniuk kell mindazon korlátozásokat, vagy információkat, amelyeket a hajózó személyzetnek elsődlegesen figyelembe kell venni a repülés alatt. G. 6. 2. Jelöléseket, és feliratokat, vagy utasításokat kell biztosítani annak érdekében, hogy a földi személyzet számára lényeges információkat megadják, és hogy kizárható legyen a tevékenység hibás elvégzésének lehetősége a földi kiszolgálásban (vontatás, tüzelőanyag tankolás), mely észrevétlen is maradhat, és veszélyeztetheti a repülőgép biztonságát a következő repülések során. 2007/70/II. szám G. 7. Folyamatos légialkalmasság – karbantartási információk G. 7. 1. Általános rész A repülőgép légialkalmas állapotban tartására kidolgozandó eljárásokban felhasznált információkat közzé kell tenni. Ezen információknak tartalmazniuk kell a G. 7. 2, G.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes